Miðgarður er þjónustumiðstöð Grafarvogs - og Kjalarness og veitir skólanum þjónustu s.s. sálfræðings , félags - , kennslu - og hegðunarráðgjafa . Ef óskað er eftir greiningu eða ráðgjöf vegna vanda nemanda sendir umsjónarkennari inn tilvísunarblað til nemendaverndarráðs þar sem fjallað er um málið . Að loknum fundi eru umsjónarkennari og foreldrar upplýstir um niðurstöðu fundarins . Tilvísun til Miðgarðs er á forræði deildarstjóra stoðþjónustu . Afrit af umsókn er geymd í persónumöppu nemenda . Foreldrar þurfa að samþykkja tilvísun til Miðgarðs með undirskrift sinni . Talmeinafræðingur er staðsettur í Miðgarði sem kemur að nemendum í 1. bekk að hausti og leggur fyrir skimun og sinnir nemendum skólans í tveimur lotum á skólaárinu . Aðrar stofnanir og einstaklingar sem sinna greiningum og geðheilbrigðismálum barna og unglinga taka eingöngu við beiðnum frá foreldrum , oft í samvinnu við opinberar stofnanir . Samkvæmt lögum um grunnskóla og reglugerð um sérkennslu skal grunnskólinn laga starf sitt að þroska og getu allra nemenda sinna , þannig að hver nemandi fái kennslu við hæfi . Til að ná þessu markmiði býður skólinn upp á ýmis sérúrræði fyrir einstaka nemendur og nemendahópa . Stjórnandi stýrir starfi stoðkennslunnar . Í stoðkennslunni er lögð áhersla á fyrirbyggjandi aðgerðir . Það er gert með því að reyna að finna sem fyrst þá nemendur sem þurfa séraðstoð . Nokkur greinandi próf eru lögð fyrir heila árganga í þessum tilgangi . Sé grunur um sértæka námsörðugleika hjá nemanda eru einstaklingsathuganir lagðar fyrir viðkomandi barn eftir þörfum , ýmist innan eða utan skólans í samráði við foreldra . Stuðningsfulltrúar og stoðkennarar vinna með nemendum í ýmsum árgöngum . Fyrirkomulag fer eftir þörfum nemendanna og aðstæðum í árganginum og er ákveðið í samráði við umsjónarkennara viðkomandi nemenda . Árgöngum er stundum skipt í hópa nokkrar kennslustundir á viku . Stuðningsaðili fer þá inn í bekk og vinnur með umsjónarkennurum . Stefnt er að því að sem flestir nemendur fylgi sínum árgangi í námi og geti fylgt námskrá síns árgangs . Til að svo megi vera er afar mikilvægt að nemendur nái tökum á lestrinum sem fyrst , enda er hann undirstaða annarra námsgreina . Því er mikil áhersla lögð á lestrarnámið í stoðkennslunni . Jafnframt er gott foreldrasamstarf mjög mikilvægt til að árangur náist . . Nemendur sem af einhverjum orsökum geta ekki fylgt námskrá í bekk eða eru í sérúrræði vinna samkvæmt einstaklingsnámskrá sem unnin er í samráði við foreldra af stoðkennara og umsjónarkennara . Borgasel sinnir nemendum í 1. - 4. bekk í Borgum , Námsver á miðstigi er fyrir nemendur í 5. - 7. bekk í Borgum . Engjasel sinnir nemendum í 1. 4. bekk í Engi . Áhersla er lögð á lestur , íslensku og stærðfræði í námsverum skólans . Valver á unglingastigi sinnir nemendum sem af einhverjum orsökum eiga erfitt með að vinna í bekk . Nemendur eru með einstaklingsnámsskrá . Umsókn um aðstoð Hafi foreldrar áhyggjur af námsframvindu barns síns geta þeir snúið sér til umsjónarkennara barnsins . Hann hefur oftast forgöngu um að óska eftir sérstakri aðstoð eða greiningu og leggur þá fram rökstudda beiðni til nemendaverndarráðs . Við greiningu vandans er tekið mið af mati umsjónarkennara , skólaprófum , samræmdum prófum , prófum stoðkennara og í sumum tilfellum mati annarra sérfræðinga , s.s. sálfræðinga og lækna . Út frá greiningu þessara aðila eru námsmarkmið sett og viðfangsefni valin . Ævinlega er haft samráð við foreldra um skipulag og framkvæmd stoðkennslu . Skólinn leggur áherslu á virkt og sterkt stoðkerfi . Við skólann starfa hjúkrunarfræðingur og námsráðgjafi . Skólinn hefur aðgang að félagsráðgjafa , sálfræðingi , hegðunarráðgjafa og talmeinafræðingi sem starfa í Miðgarði . Í nemendaverndarráði sitja auk stjórnenda skólans , sálfræðingur , félagsráðgjafi , hjúkrunarfræðingur og námsráðgjafi . Skólinn leggur áherslu á að kynna stoðkerfi sitt vandlega í skólanámskrá sem er birt á heimasíðu skólans og í ársskýrslum skólans .